text: जस्टिस एके सीकरी और अशोक भूषण ने जजों की नियुक्ति से जुड़ी याचिका को खारिज करते हुए यह टिप्पणी की। रिट याचिकाकर्ता की तरफ से पेश हुए वकील ने कहा कि उनके पास सही जानकारी हासिल करने का अधिकार है, क्योंकि मीडिया ने न्यायमूर्ति केएम जोसफ के प्रमोशन के दौरान लोगों को गुमराह किया कि हो सकता है उनका प्रमोशन न हो। पीठ ने कहा, यह मामला न्यायाधीशों की नियुक्ति का है। इसे हम पर छोड़ दीजिए, हम इसे देख सकते हैं। याचिका खारिज की जाती है।